CELEX: 61994CO0095
Language: el
Date: 1995-07-11
Title: Διάταξη του Δικαστηρίου (έκτο τμήμα) της 11ης Ιουλίου 1995. # Επιτροπή των Ευρωπαϊκών Κοινοτήτων κατά Βασιλείου της Ισπανίας. # Διαγραφή. # Υπόθεση C-95/94.

Avis juridique important

|

61994O0095

Διάταξη του Δικαστηρίου (έκτο τμήμα) της 11ης Ιουλίου 1995.  -  Επιτροπή των Ευρωπαϊκών Κοινοτήτων κατά Βασιλείου της Ισπανίας.  -  Διαγραφή.  -  Υπόθεση C-95/94.  

Συλλογή της Νομολογίας του Δικαστηρίου 1995 σελίδα I-01967

ΔιάδικοιΣκεπτικό της απόφασηςΔιατακτικό
Λέξεις κλειδιά

++++Διαδικασία * Δικαστικά έξοδα * Παραίτηση δικαιολογούμενη από τη στάση του αντιδίκου  (Κανονισμός Διαδικασίας του Δικαστηρίου, άρθρου 69  PAR  5)  

Διάδικοι

Στην υπόθεση C-95/94,  Επιτροπή των Ευρωπαϊκών Κοινοτήτων, εκπροσωπούμενη από τους Antonio Caeiro και Jose Luis Iglesias Buhigues, νομικούς συμβούλους, με αντίκλητο στο Λουξεμβούργο τον Carlos Comez de la Cruz, μέλος της Νομικής Υπηρεσίας, Centre Wagner, Kirchberg,  προσφεύγουσα,  κατά  Βασιλείου της Ισπανίας, εκπροσωπουμένου από τον Alberto Jose Navarro Gonzalez, γενικό διευθυντή Κοινοτικού Νομικού και Θεσμικού Συντονισμού, και την Gloria Calvo Diaz, abogado del Estado, της Υπηρεσίας Κοινοτικών Διαφορών, με αντίκλητο στο Λουξεμβούργο την Πρεσβεία της Ισπανίας, 4-6, boulevard E. Servais,  καθού,  που έχει ως αντικείμενο να αναγνωριστεί ότι το Βασίλειο της Ισπανίας, μη θεσπίζοντας εντός της ταχθείσας προθεσμίας τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς τη δωδέκατη οδηγία 89/667/ΕΟΚ του Συμβουλίου, της 21ης Δεκεμβρίου 1989, στον τομέα του δικαίου των εταιριών σχετικά με τις εταιρίες περιορισμένης ευθύνης με ένα και μόνο εταίρο (ΕΕ L 395, σ. 40), παρέβη τις υποχρεώσεις που υπέχει από την οδηγία αυτή,  Ο ΠΡΟΕΔΡΟΣ ΤΟΥ ΕΚΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ  αφού άκουσε τον γενικό εισαγγελέα Γ. Κοσμά,  εκδίδει την ακόλουθη  Διάταξη  

Σκεπτικό της απόφασης

1 Με έγγραφο που κατέθεσε στη Γραμματεία του Δικαστηρίου στις 29 Μαΐου 1995, η Επιτροπή των Ευρωπαϊκών Κοινοτήτων γνωστοποίησε στο Δικαστήριο, κατά το άρθρο 78 του Κανονισμού Διαδικασίας, ότι παραιτείται από την προσφυγή της και ζήτησε, κατ' εφαρμογήν του άρθρου 69, παράγραφος 5, πρώτο εδάφιο, του ίδιου κανονισμού, να καταδικαστεί το Βασίλειο της Ισπανίας στα δικαστικά έξοδα.  2 Με έγγραφο που κατέθεσε στη Γραμματεία του Δικαστηρίου στις 7 Ιουνίου 1995, το Βασίλειο της Ισπανίας δήλωσε ότι δεν είχε να διατυπώσει καμία παρατήρηση όσον αφορά την παραίτηση της Επιτροπής από την προσφυγή.  3 Κατά το άρθρο 69, παράγραφος 5, πρώτο εδάφιο, του Κανονισμού Διαδικασίας, ο παραιτούμενος διάδικος καταδικάζεται στα δικαστικά έξοδα, εφόσον υπήρχε σχετικό αίτημα του αντιδίκου. Ωστόσο, κατόπιν αιτήσεως του παραιτουμένου διαδίκου, καταδικάζεται στα έξοδα ο αντίδικος, αν τούτο δικαιολογείται από τη στάση του.  4 Εν προκειμένω, η προσφυγή και η επακολουθήσασα παραίτηση της Επιτροπής υπήρξαν αποτέλεσμα της στάσεως του Βασιλείου της Ισπανίας, το οποίο θέσπισε τα αναγκαία μέτρα για να συμμορφωθεί προς τις υποχρεώσεις του μόνο μετά την άσκηση της προσφυγής της Επιτροπής.  5 Συνεπώς, πρέπει να καταδικαστεί το Βασίλειο της Ισπανίας στα δικαστικά έξοδα.  

Διατακτικό

Για τους λόγους αυτούς,  Ο ΠΡΟΕΔΡΟΣ ΤΟΥ ΕΚΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ  διατάσσει:  1) Τη διαγραφή της υποθέσεως C-95/94 από το πρωτόκολλο του Δικαστηρίου.  2) Το Βασίλειο της Ισπανίας φέρει τα δικαστικά έξοδα.  Λουξεμβούργο, 11 Ιουλίου 1995.